  Майя Бывальцева Кадастръя палата Удмуртиысь муниципал кылдытэтъёсын ужкагазъёсты кутон но сётон укнооссэ ворса. Росреестрлэсь юрттӥськетъёссэ калык басьтыны быгатэ МФЦ-солэн «Мынам ужкагазъёсы» офисъёсаз, ивортэ удысэтлэн пресс-службаез. 2016-тӥ арын кадастръя палата 25 офисъёссэ ворсалоз. 6-тӥ инвожоысен куриськисьёсты кутэмысь дугдӥзы Алнаш, Камбарка, Красногорск, Якшур-Бодья но Яр ёросъёсын. Озьы ик ужкагазъёсты кутон пунктъёс ужамын дугдӥзы Можгаын (Пролетарской урам, 99) но Уваын (Калинин урам, 14). ВАТСАН Али Удмуртиын 32 «Мынам ужкагазъёсы» офисъёс ужало. МФЦ-осын усьтэм 188 укноос пӧлысь 97-аз калык Росреестрлэсь валтӥсь кун юрттӥськетъёссэ басьтэ: музъемез яке юртэз асъетэ басьтон эрикрадэз пусъён, недвижимостез кадастр учётэ пуктон, недвижимостъя огъя кун реестре но кун кадастре пыртэм ивортодэтъёсты басьтон. Тегъёс: Мерлык Можга Камбарка Якшур-Бодья Красногорье Яр Удмуртия МФЦ Росреестр Алнаш  